Ili noħlomha mill- eqqel ta' tfuliti . Minn banda nħossni ixxurtjat wisq li esperjenza bħal din , li dejjem kienet tidher kważi impossibbli , issa ser issir realta' daqshekk malajr . Fil- kompetizzjonijiet passati li niftakar , fl- Italja u fl- Istati Uniti kont żgħir wisq , fi Franza probabbli kont qed nagħmel xi eżamijiet , fl- 2002 saret in- naħa l- oħra . . . u f' kull waħda kont ngħid li xi darba nixtieq immur nara logħba tat- tazza tad- dinja . Issa għada sejjer . U ser naqsamha magħkom . U ser taħsbu fija waqt il- logħba tat- Taljani . Tgħidu dak ix- xadin min jaf x' buzz qed jieħu , jew balleċ kien tant beżżul li kellu jara t- Taljani jitilfu . . . cioe ' jinqalgħu - għax għandhom ħabta jinqalgħu mingħajr ma jitilfu . Għada ngħidilkom ( jew pitgħada , probabbli jkolli bżonn ftit żmien biex nirkupra ) . Minn filgħodu nlebbet lejn Kaiserslautern , bil- flokk tat- Taljani u , ma jistax jonqos , bandiera ta' Malta . . . ħalli jkollkom aktar fejn timirħu fid- dibattiti mqanqla , mkebbsa mill- Imżebbel et al , u li ngħidu x' ngħidu ma ntemmuhom qatt . Kont inkun kuntent anke nara s- Sawdi mat Tuneżija . Ukoll kont inħossni xxurtjat . Imma minn hawn jew minn hemm lgħabt karta biex forsi nazzekka t- Taljani . U ġiet tajba . Ħa naraw tiġix kompluta . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .